# bezañ poent da unan bennak ober un dra bennak
## Brezhoneg
### Etimologiezh

    Diwar ar verb bezañ, an anv-kadarn poent, an araogenn da, unan bennak, ar verb ober, hag un dra bennak.

### Troienn verb

bezañ poent da unan bennak ober un dra bennak /Distagadur ?/
* Troienn a dalvez eo deuet ar c'houlz pe e vo re ziwezhat
** Poent e oa dezhañ, rak egile n'en devoa ken nemet div gammed da ober ! — (Fañch an Uhel, Kontadennoù ar Bobl/3, Al Liamm, 1988, p. 118.)
** − Na zebr ket re ; me a wasko war da droad pa vo poent dit paouez. — (Fañch an Uhel, Kontadennoù ar Bobl/5, Al Liamm, 1994, p. 73.)
** « Job, ret eo deomp en em zispartiañ, rak poent eo deoc'h distreiñ d'ar gêr a-raok an noz. [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 45.)
** Alo, yec'hed mat ! Poent eo d'in mont en-dro. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 23.)
** [...] : « Trugarez, va faotr, met poent eo din kerzhout d'ar gêr, anez-se trubuilh am befe digant merc'h Sapeur ». — (Jarl Priel, Va Zammig Buhez, Al Liamm, 1954, p. 10.)
** Poent eo dit ober da varv. — (Jules Gros, Le trésor du breton parlé Deuxième Partie, 1970, p. 33.)
** Poent eo deomp hastañ . — (Jules Gros, Le trésor du breton parlé Deuxième Partie, 1970, p. 424.)
** − N'eo ket abalamour e kavomp hir an amzer ganeoc'h, eme Erwanig da Leon, met poent eo deomp tostaat. — (Fañch Peru, Kañfarded Milin ar Wern, Skol Vreizh, 2008, p. 79.)
** − Petra zo ? Un tamm sikour 'feus ezhomm ? – 'Meus ket. Met poent 'vije deoc'h gwiskañ ho saeoù. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 117.)
* bezañ poent a-walc'h da unan bennak ober un dra bennak
** Te a zo poent a-walc'h dit dilezel ar werenn. — (Jules Gros, Le trésor du breton parlé Deuxième Partie, 1970, p. 206.)
** A-benn ma o devez bet teir gwreg e vez poent a-walc'h dezho mont d'o foull. — (Jules Gros, Le trésor du breton parlé Troisième Partie, 1974, p. 193.)
* bezañ poent bras da unan bennak ober un dra bennak
** − Ma ! Poent bras ez oa deoc'h degouezhout, [...]. — (Fañch an Uhel, Kontadennoù ar Bobl/1, Al Liamm, 1984, p. 57.)
** − Poent bras eo din, emezañ, ober ma labour ! — (Fañch an Uhel, Kontadennoù ar Bobl/4, Al Liamm, 1989, p. 87.)
** − « [...]. Ne gavot plac'h ebet ha, koulskoude, poent bras eo deoc'h fortuniañ. [...]. » — (Jakez Riou, An Ti Satanazet, Skridoù Breizh, 1944, p. 29.)
** « Poent bras oa deoc'h kaout unan bennak da vevañ ganeoc'h ha d'ho sikour. » — (Pêr Denez, Glas evel daoulagad c'hlas na oant ket ma re, Al Liamm, 1979, p. 63.)

#### Gerioù heñvelster

* bezañ mall da unan bennak ober un dra

#### Troioù-lavar

* poent eo
* poent e oa
* poent e vo
* poent bras

#### Troidigezhioù

* galleg : être temps pour quelqu'un de faire quelque chose